gu ru en en en en en en en en en gu gu gu gu gu gu gu gu gu gu gu gu gu gu gu gu gu gu gu gu gu sd gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu la gu gu gu la gu gu gu gu gu gu gu gu gu gu gu gu sd gu gu gu sd gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu la gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu en ru de gu gu gu en ru de en gu
ભારતી આશ્રમ તરફથી અગત્યની જાહેરાત
પૂજ્ય ભારતી બાપુએ નિરાધાર અસરગ્રસ્તો માટે અગત્ય ની જાહેરાત કરેલ છે કે તાજેતર માં આવેલ પૂર પ્રકોપ માં તારાજ થયેલ અમરેલી જીલ્લા તથા બગસરા તાલુકાના વિસ્તારના ગામોમાં ભયંકર પૂર પ્રકોપ ના કારણે જે વિધાર્થીઓને અભ્યાસ ક્રમ માં તકલીફ હોય તેવા ધોરણ 6 થી 12 સુધીના વિધાર્થીઓને એક વર્ષ માટે મફત શિક્ષણ અને રહેવા તથા જમવાની વ્યવસ્થા વિના મુલ્યે આપવાની જાહેરાત પૂજ્ય શ્રી ભારતી આશ્રમ ગિરનારના સંસ્થાપક 1008 અનંત વિભૂષિત મહામંડલેશ્વર શ્રી ભારતી બાપુએ જણાવેલ છે.
વધુ વિગત માટે ઉપરના ફોન નંબર ઉપર સંપર્ક કરવો
આશ્રમમાં દરેક વ્યક્તિને સમાન ભાવ સાથે વિનામુલ્યે જમવાની વ્યવસ્થા છે, આ સેવાનો લાભ આશ્રમમાં આવનાર દરેક સાધુ, સંત, ભિક્ષુક, મહેમાન અને વિદ્યાથીઓને મળે છે.
આશ્રમમાં આવનાર અતિથિઓ માટે સુખ-સુવિધા વાળી ૫૦ રૂમોની વ્યવસ્થા છે.
સરખેજ ગામમાં આશ્રમ સંચાલીત ઔષધાલય ચલાવવામાં આવે છે જ્યાં દર્દીઓને વિનામૂલ્યે પ્રાથમિક સારવાર પુરી પાડવામાં આવે છે.
આશ્રમમાં સામાજીક રીતે મુશ્કેલી વાળા કે તરછોડાયેલા વૃધ્ધ વ્યક્તિઓ માટે ૨૫-૩૦ રૂમોની વ્યવસ્થા છે જેમાં દરેક વ્યક્તિને સવારનો ચ્હા-નાસ્તો તથા બપોરે તથા સાંજનું ભોજન વિનામુલ્યે આપવામાં આવે છે. આ સાથે ઘરડાઘરમાં આવેલી વ્યક્તિને પોતાનાં ઘર કરતાં પણ સારી અનુભૂતીનો અહેસાસ થાય તેઓ આશ્રમનો અગાથ પ્રયત્ન રહે છે.
આશ્રમનું સ્વસંચાલીત ગુરુકુળ છે જેમાં વિદ્યાર્થીઓને વિના મૂલ્યે ઉચ્ચશિક્ષણ સાથે જીવનનાં અમૂલ્ય ઘડતરના પાયાનું સિંચન કરવામાં આવે છે.
ભારતીય સંસ્કૃતિમાં ગાયને માતાનો દરજ્જો આપવામાં આવે છે આશ્રમમાં લગભગ ૪૦ થી ૫૦ ગાયોનું જતન કરવામાં આવે છે.
આશ્રમમાં વારે-તહેવારે તેમજ શુભ પ્રસંગે નાનામોટા ધાર્મિક કાર્યક્રમોનું આયોજન કરવામાં આવે છે તથા ભક્તિ ભજન સાથે ગુરુના જ્ઞાનરૂપી ઝરણાને કલકલ વહેવડાવી આખા આશ્રમનું વાતાવરણ ખૂબજ ભક્તિમય અને પ્રફૂલ્લીત રહે તેવો આશ્રમનો સઘળો પ્રયાસ રહે છે.
પ.પૂ. ભારતીબાપુએ કરાવેલી કથાઓ અને યજ્ઞોની યાદી નીચે મુજબ છે.
શ્રી ગાંડુભાઈ શુક્લ (અગ્નિહોત્રી -વઢવાણ)
શ્રી વનમાળીદાસ (ત્રાપજ), શ્રી અમરદાસજી (ખારાવાળા)
લુહાર સુથાર વાડી, શાહપુર, અમદાવાદ
શ્રી કેશવજી ભવાનજી ભાઈ મંદિર, તુલસી સોસાયટી નડિયાદ
શ્રી ભારતી આશ્રમ, સરખેજ
સમુહ લગ્ન અને સંત સંમેલન
શ્રી ભારતી આશ્રમ, સરખેજ
શ્રી શુકદેવભાઈ શાસ્ત્રી (નડિયાદ)
વરંછા, પટેલ વાડી, સુરત
શ્રી માઁ કનકેશ્વરી દેવી
વૈશ્વિક સંત શ્રી મોરારીબાપુ
વૈશ્વિક સંત શ્રી મોરારીબાપુ
શ્રી ભારતી આશ્રમ, જૂનાગઢ
શ્રી શૈલેશભાઈ શાસ્ત્રી (સરખેજ)
શ્રી ભારતી આશ્રમ, જૂનાગઢ
ગણેશ હાઉસીંગ, કોર્પોરેશનનું મેદાન
બ્રહ્મર્ષી શ્રી રમેશભાઈ ઓઝા
પ.પૂ ભારતીબાપુએ અનેક સાધનાઓ અને અનુષ્ઠાનો કરેલા છે. જેમાના ઘણા ખરા તો ભૂલાઈ ગયા છે. પૂ. બાપૂને જેટલા યાદ હતાં એટલા અહિં જણાવ્યા છે.
અરણેજ મુકામે શરમાળીયા દાદાની દેરીમાં
બોટાદ મુકામે શામળિયા હનુમાનનાં મંદિરમા
નાગનેશ ગુફામાં, ધંધુકા, રાણપુર રોડ
નિંગાળા-સૂર્યમુખી હનુમાન ઘેલા નદીનાં કાઠે
ફક્ત એક પોશ સીંગદાણા મૌન અને ઉપવાસ
ફક્ત દૂધ પર-મૌન અખંડ ભસ્મી
સરખેજ - શ્રી ભારતી આશ્રમ
જૂનાગઢ - શ્રી ભારતી આશ્રમ
જૂનાગઢ - શ્રી ભારતી આશ્રમ - બંધ રૂમમાં
બંને નવરાત્રી ફક્ત જળ પર
ભરૂચ (ઝાડેશ્વર) નર્મદા તટ, ગાયત્રી આશ્રમ
પાણેથા - નર્મદાતટ - ગિરનારી ગુફા
ચાંદ્રાયણવ્રત - ચંદ્રની કળાની વધઘટ પ્રમાણે રોજ ખાવાનો કોળીયો વધારતાં ઘટાડતાં જવાનું વ્રત. પ્રથમ ૩ દિવસ ઉપવાસ પછી ૩ દિવસ અનાયાસ મળે તો એક વખત ભોજન પછીના ૩ દિવસ ઉપવાસ પછી એકમથી ચંદ્રની કળા પ્રમાણે એક કોળીયો બે કોળીયા... અમાસે સાવ પાણી પરજ દરરોજ ત્રણ વખત કૂવેથી પાણી ખેંચીને સ્નાન આવા કઠીન વ્રતનાં સમયેજ બરડામાં કમરથી સહેજ ઉપરના ભાગે મોટુ જબરૂ ચાંદુ થયુ ૨૧ દિવસે ફુટ્યું અને બે મહિને રૂઝ આવી, આવા સખત પીડાદાયક ગુમડાનાં દર્દને પણ સહીને વ્રત અખંડ રાખી પૂર્ણ ર્ક્યું.
એ લોકો તરી જાય છે, જે બીજાઓને તરવામાં સહાય કરે છે.
દાન કેવી રીતે કરવું
એક સરસ મજાની વાત કે પૂર્વે સતયુગમાં એક શહેરમાં એક ખૂબજ ધનીક શેઠ રહેતાં હતાં, સ્વભાવે તેઓ ખૂબજ દયાળુ, દાનવીર અને ધાર્મિક હતાં. એક દિવસ એક દરીદ્ર યુવાન તેમની પાસે ભીક્ષાની યાચના કરવા આવ્યો શેઠે ઉદારતા દાખવી તેનુ દરીદ્ર દુર થાય તે હેતુથી બે રૂપીયા દાનમાં આપ્યા,જેના એક સપ્તાહ પછી કાળનું ચક્ર ફરે તેમ યોગાનું યોગે શેઠની આર્થીક પરિસ્થિતિ કથળવા લાગી, ને તેઓ ધનવાન શેઠ માંથી નિર્ધન અવસ્થામાં આવી ગયા ને શેઠને ખાવાના પણ ફાંફા પડવા લાગ્યા.પરંતુ આમ થવાનું કારણ શેઠે પોતાના ત્રિકાળજ્ઞાની ગુરુને પુછ્યુ, ગુરુએ જવાબ આપતાં કહ્યું કે થોડા દિવસ પહેલા તેઓએ એક ગરીબ યુવાનને દાન કરેલ જે દાનના ૨ રૂપિયામાં થી યુવાને માછલી પકડવાની જાળ ખરીદી અને મોટા પાયે માછલી પકડવાનો વેપાર શરુ કર્યો જેથી યુવાન પશુ હત્યા કરી ખૂબજ ધનવાન બન્યો આ પાપમાં શેઠ તમે પોતે પણ બરાબરના ભાગીદાર છો જે આપની આ દુરદશાનું મુળ કારણ છે. દાન કરવું એટલે પુણ્ય મળે એ ત્યારેજ સિધ્ધ થાય છે જ્યારે કરેલુ દાન યોગ્ય રીતે સદ્‌ઉપયોગમાં લેવાય છે. જે કોઈ વ્યક્તિને સાત્વીક દાન કરવાની ઈચ્છા હોય તેઓ આશ્રમમાં ચાલતી વિવિધ પ્રવૃત્તિઓમાં યથાશક્તિ દાન કરી શકે છે.
અન્નદાનનો મહિમા એક દિવસનો, વસ્ત્રદાનનો મહિમા એક વર્ષનો પરંતુ, વિદ્યાદાન અને કન્યાદાનનો મહિમા જીવનભરનો છે.
જેથી સારા કાર્ય માટે દાન આપવામાં વિચારશો નહિ એવી દાતાશ્રીઓને નમ્ર વિનંતી છે.અમારા ટ્રસ્ટને આપેલ દાન કલમ ૮૦જી હેઠળ ટેક્ષ ફ્રી છે.
શ્રી ભારતી આશ્રમ ગુરુકુળ સેવા ટ્રસ્ટ
ઈન્ડીયન બેંક, જૂનાગઢ બ્રાંચ
એકાઉન્ટ નં. :- ૬૨૧૪૩૯૪૦૯૦
શ્રી ભારતી આશ્રમ સેવા ટ્રસ્ટ
યુકો બેંક, અમદાવાદ બ્રાંચ
એકાઉન્ટ નં. :- ૦૩૫૦૦૧૦૦૦૦૨૪૦૩
શિવશક્તિધામ નાં પ્રતિષ્ઠામહોત્સવમાં પધારેલા પૂ. મોરારીબાપૂએ પ્રાસંગિક પ્રવચન આપતા કહ્યુંકે¬-કવિવર રવિન્દ્રનાથ ટાગોર એમ કહેતાકે, (હૃદય) કમળની બધીજ પાંખડિયો ખૂલીજાય એટલે નિર્વાણ, એટલેમોક્ષ. ભારતીબાપૂના આશ્રમમાં દર વરસે અસંગતા (વેરાગ) ના કમળની એક-એક પાંખડી ખૂલે છે. આ વખતે જે એક પાંખડી ખૂલીછે, તે છે, ભગવાનનું મંદિર (શિવશક્તિધામ). જે સ્થાનમાં નવ પ્રકારના આકાર દેખાય, તેને આશ્રમ કહેછે.
(૧) આવકાર : જે સ્થાનમાં પ્રવેશ કરતાની સાથેજ મીઠો આવકાર મળે
(૨) આદર : જયાંયથા યોગ્ય આદર મળે
(૩) આહાર : જયાં હરિહરનો સાદ પડે
(૪) આરામ : જયાં - રોકાઈ જાવ બાપ ! ના ઉદ્ગારો સાથે તન મનને આરામ મળે
(૫) આગમ : આગમ એટલે શાસ્ત્ર, એટલે કે શિક્ષણ. એક થી બાર ધોરણ સુધીના શિક્ષણની વ્યવસ્થા કરી છે અને શિક્ષણના નવા નવા પ્રકલ્પો ખૂલતા જાય છે.
(૬) આરોગ્ય : અહીં ઔષધાલય પણ છે
(૭) આશ્વાસન : વિટંબણાઓથી ઘેરાયેલા દીનદુઃખીને અહીં આશ્વાસન મળે છે
(૮) આધાર : અહીં હરિનામનો આધાર મળે છે
(૯) આનંદ : અહીં સંસારની આસારતા અને પરમાત્માની અખંડતાની પાકી સમજ નિર્માણ થાય છે અને સાથે સાથે આશ્રમના પવિત્ર વાતાવરણથી પુષ્ટ થઈને હૃદયને પુલકિત કરે છે / આનંદિત કરે છે. પૂ. ભારતી બાપૂના આશ્રમમાં આ નવે નવ ‘અ’ કાર જોવામાં આવી રહ્યા છે. ભારતના જાગૃત મહાપુરુષોના આશ્રમમોમાં આ નવે નવ વસ્તુ હોય જ છે. પૂ. બાપૂને અમારા તરફ એટલી બધી લાગણી અને વાત્સલ્ય છે કે, આ આશ્રમ કે બહારની કોઈપણ પ્રવૃત્તિમાં, જયાં હોઈએ ત્યાં, કયાંક અને કયાંક અમને પૂ. બાપૂના દર્શનનો લાભ મળી જતો હોય છે. એનો મને આનંદ છે. અને મૂળમાં તો ગિરનારની કૃપા, દત્ત દિગંબરની કૃપા, અહીં જેટલા સિદ્ધો અને શુદ્ધો બેઠા છે એ બધાની કૃપા ફરી એક વાર મારી પ્રસન્નતા વ્યક્ત કરીને મારા શબ્દોને વિરામ આપું છું.
પૂ. શ્રી રમેશભાઈ ઓઝા
ભારત વર્ષ, સ્નેહ અને કરુણાથી સભર સંતોની સતત ચાલતી સેવા પ્રવૃત્તિથી સર્વાંગીણ વિકાસના પથ ઉપર પ્રગતિ કરી રહ્યું છે. જે ધર્મમાં દયા અને કરુણા ન હોય, સ્નેહ અને સેવા ન હોય.. એ ધર્મ માનવજીવન પુષ્પને કઈ રીતે વિકસીત કરે ? કઈ રીતે સુવાસિત કરે ? આપણી ભાવનાનુસાર, આપણો દેવ માત્ર મંદિરમાં જ નથી વસતો, સૌના હૃદયમાં વસે છે. એવા દીન-દુઃખીના દિલમાં દૃષ્યમાન દામોદરને જો ન ઓળખી શકીયે તો આંખ ભલે મળી, આપણને દૃષ્ટિ નથી મળી. શ્રી ભારતીબાપૂ જેવા, દૃષ્ટિપ્રાપ્ત સંતો દ્વારા અને ‘શ્રી ભારતી આશ્રમ સેવા ટ્રસ્ટ’ જેવી સેવાને વરેલી સંસ્થા દ્વારા થતી સેવા, સુવાસ્ સમાજને સુવાસિત કરશે એવી શ્રદ્ધા છે. આપના સેવાયજ્ઞનું ફલક વિસ્તરે અને સર્વેશ્વરની કૃપાથી સેવાયજ્ઞ સફળતાને વરે એવી પ્રભુને પ્રાર્થના અને મારા અંતરની શુભકામના. અધ્યાત્મને વરેલું એક વિરલ વ્યક્તિત્વ એટલે આપણાં ભારતી બાપૂ. જુનાગઢની તળેટીમાં પોતાના સદ્ગુરુદેવના સાનિધ્યમાં રહીને સતત પિધેલા અધ્યાત્મ અમૃતને, પોતાના વ્યક્તિત્વ દ્વારા, પોતાના વ્યવહાર દ્વારા, જન સમગ્રને વહેંચતા વહેંચતા અમૃતમય બનેલા ભારતી બાપૂ, એ હેતના હિમાલય જેવા છે. સમાજકલ્યાણના કામને પણ એક પ્રકારની સાધના માનીને પોતે તેમાં સક્રીય રહ્યા છે આવા હેતના હિમાલય જેવા એ વીરલ વ્યક્તિત્વને મારા ભાવપૂર્વક વંદન - જય ગિરનારી !
પૂ. શ્રી પ્રમુખ સ્વામી મહારાજ
મહામંડલેશ્વર ભારતીબાપૂને અમારે ઘણી વખત મળવાનુ થયું છે. એ એક મહાન સંત છે. સાધુ સ્વભાવના છે. સાધુ સમાજમાં એમનું વિશિષ્ટ સ્થાન છે. એમણે કહ્યું છે તેમ પરહિત સમાન અન્ય કોઈ ધર્મ નથી. બીજાનું કલ્યાણ કરવું એ એમનો જીવનમંત્ર છે. એ એમનું જીવન છે અને એ પ્રમાણે કરે છે. શિક્ષણની સાથે સંસ્કાર પણ આપે છે. ભગવાન એમનેલાંબુ આયુષ્ય આપે અને લોકોને એમના થકી ખૂબ આધ્યાત્મિક લાભ થતો રહે. એ જ સ્વામીનારાયણ ભગવાનને પ્રાર્થના.
મહામંડલેશ્વર ભારતીબાપૂ, એ સૌરાષ્ટ્રનું / ગુજરાતનું એક આગવું રત્ન છે. ભારતીબાપૂનું જીવન, ઈશ્વર આરાધના અને ઈશ્વરે સર્જેલા માનવોની સેવામાં સતત પ્રવૃત્ત હોય છે. ભારતીબાપૂ - સંતસમાજનું રત્ન છે. ભારતીબાપૂ એટલે ભારતની સંસ્કૃતિ. ભારતીબાપૂ એટલે જબરજસ્ત જયોતિર્ધર.
પૂ. સ્વામી શ્રી સ્વરૂપાનન્દ સરસ્વતી
બ્રહ્મલીન અવન્તિકા ભારતીબાપૂને ધર્મ ઔર સમાજકી બહોત સેવા કી હૈ. ઉનકે દ્વારકા શારદા પીઠસે નિકટકે સંબંધ રહે હૈ. વર્તમાન શ્રી ભારતીબાપૂ ભી હમારે અતિ નિકટ કે વ્યક્તિત્વમે રહે હૈ. ઉનકે દીર્ઘાયુષ્ય કે લિયે ભગવાન દ્વારકાધીશ મા શારદામ્બાસે પ્રાર્થના કરતે હુએ શુભાષિર્વાદ પ્રદાન કર રહે હૈ.
મહંતશ્રી વલકુબાપુ (શ્રી દાનબાપુની જગ્યા, ચલાલા)
મનુષ્ય હંમેશા પોતાના સુખનું વિચારે છે. પરંતુ અન્યના સુખ માટે વિચારતો થાય ત્યારે ધર્મજીવનની શરૂઆત થાય છે. જગતની ચિંતા કરે અને જગદીશ ઉપર સંપૂર્ણ શ્રદ્ધા ધરાવે તે સાચા સંત છે. આ ભૂમિ ઉપર હજારો વર્ષ સુધી ઋષિઓએ, સંતોએ અને ભક્તોએ આ મુજબનું જીવન જીવી બતાવ્યું છે. માટે જ આજે પણ અહીં સંતો-ભકતો પાકે છે.
ગિરનારી સંત શ્રી અવંતિકા ભારતીજીબાપૂનું નિકટનું સાનિધ્ય પ્રાપ્ત નહીં થયેલું, પરંતુ તેમની પ્રતિભા, સાધના અને સ્વભાવ વિશે ખુબ સાંભળેલું. આવા તેજસ્વી સંતને મળવાનો વસવસો મનમાં ન રહે માટે મને શ્રી વિશ્વંભર ભારતીજીબાપૂની ઓળખ થઈ. ગિરનારની ભગવી ધજા ગુજરાતની ધરતી પર ફરકાવનાર આ ભારતીબાપૂ વિદ્વાન છે, સારા વ્યવસ્થાપક છે, વ્યવહારમાં વિચક્ષણ છે, તો સાધનમાં પણ ઉચ્ચ સ્થાને છે, વળી વાણીના વિવેકી તેમ દિલના ઉદાર છે. પરંતુ મને તો ગમે છે તેમનો પ્રેમાળ સ્વભાવ.
મહંતોને પણ આશ્રમની જવાબદારી હોવાથી કયારેકચિંતામાં હોય છે, પરંતુ શ્રી ભારતીજીબાપૂને જયારે જયારે મળ્યો છું ત્યારે તે ખુશ મિજાજ અને હસતા હોય. તેમાં પણ જો સંતવાણી શરૂ હોય તો તેમનો સંગીત પ્રેમી આત્મા સોળે કળાએ ખીલી ઉઠે. સારા શ્રોતા તેમજ સારા ભજનિક પણ ખરા.
સૌરાષ્ટ્રની ધરતી દિવસે દિવસે પાણીની ખેંચ વધુને વધુ અનુભવતી જાય છે. આ સંકટમાંથી ઉગારવા મા નર્મદા સૌરાષ્ટ્રની ધરતી પર અવતરણ કરશે ત્યારે જે ભગીરથો તેમના માટે તપસ્યા કરનારા છે, તેમાં શ્રી વિશ્વંભર ભારતબાપૂનું નામ પ્રથમ હરોળમાં હશે.
લોકોને ધર્મની જરૂર છે, તેમ અન્નની જરૂર પણ છે, અશક્તો માટે અન્નક્ષેત્ર, રોગીઓ માટે દવાખાના, યાત્રાળુઓ માટે અતિથિગૃહ, છાત્રાલય અને પુસ્તકાલય જેવી પ્રવૃત્તિમાં ભારતી આશ્રમનો ઘણો મોટો ફાળો છે.
આટઆટલી પ્રવૃત્તિ કરનાર શ્રી ભારતીબાપૂને ગુરૂકૃપા, સાધના અને દૈવી શક્તિનુું બળ સતત મળતું રહે, અંતઃકરણની પ્રાર્થના...
મહંતશ્રી અમરાબાપુ (શ્રી વિહળાનાથની જગ્યા, પાળિયાદ)
શ્રી ભારતી આશ્રમ માત્ર ગુજરાતમાં જ નહીં સારાયે રાષ્ટ્રમાં માનવસેવા, ગૌસેવા અને ધર્મ સંરક્ષણની પ્રવૃત્તિઓનું મહત્ત્વનું કેન્દ્ર બનેલ છે. ગુજરાતની ધાર્મિક સામાજીક કટોકટીની પળોમાં પણ આપશ્રીનું કાર્ય અગ્રેસર અને માર્ગદર્શક રહ્યું છે. ભારતીય પરંપરા અને સંસકૃતિના મૂળ મંત્રોનું રટણ જ નહિ, પણ તેને કાર્યાન્વિત કરવાનું પણ આપશ્રીનું વલણ રહ્યું છે. જે અતિ પ્રશંસનિય જ નહિ અનુકરણીય પણ છે. ધર્મ અને સંસ્કૃતિ પ્રેમીઓને મારી અપીલ છે કે ભારતીઆશ્રમને તનમનધનથી સહકાર આપે અને સત્કાર્યોમાં સહભાગી બને. આશ્રમમાં સદ્પ્રવૃત્તિઓ ખુબખુબ વિકાસ પામે, તેવી શુભકામનાઓ.
મહંત શ્રી નારાયણદાસ મહારાજ (શ્રી સંતરામ મંદિર, નડિયાદ)
ભારતી આશ્રમ અને શ્રી ભારતીબાપૂનુ નામ સુપ્રસિદ્ધ છે. અનેક આધ્યાત્મિક સત્રો, ભજન-સંકિર્તનના કાર્યક્રમો, સંત-સંમેલન, સામાજિક ઉત્થાનના કાર્યક્રમો યોજી ભારતીબાપૂ અધ્યાત્મ ભારતના સંતોના દર્શન કરાવે છે. તો ગરીબ-મધયમવર્ગના કુટુંબોને મદદરૂપ પણ થાય છે. આપણે ત્યાં સંત-આશ્રમ હોય એટલે ભોજન અને ભજન તથા સંત આતિથ્ય હૃદયના ઉમળકાથી થાય. ભારતીબાપૂ આવા ઉદારચરિત સંત છે. યોગીરાજ અવધૂત શ્રી સંતરામ મહારાજની દિવ્ય અખંડ જયોતિના દર્શન નિમિત્તે કયારેક સંતભાવે, કયારેક ઉત્સવ નિમિત્તે, જયારે જયારે તેઓ અહીં પધાર્યા છે ત્યારે ત્યારે સરળ હૃદયના સેવાભાવી સંતદર્શનનો પરિચય થયો છે. યોગીરાજ અવધૂત શ્રી સંતરામ મહારાજની દિવ્ય અખંડ જયોતિના કૃપા-પ્રસાદે સ્વસ્થ, પ્રસન્ન રહી, ઉત્તરોત્તર આશ્રમનો વિકાસ કરતાં પૂર્ણાયુને પામો એવી શુભ ભાવના.
લાલબાપુનાં જય સીયારામ (લાલગેબી આશ્રમ, હાથીજણ)
આપશ્રીએ ગુરૂશ્રીની અથાગ સેવાથી જે પ્રેરણા પિયુષ પ્રાપ્ત ર્ક્યુ તે દ્વારા ટ્રસ્ટીગણના સાથ સહકારથી એક નાનીશી કુટિરમાંથી એક વિશાળ સુંદર આશ્રમ તથા શ્રી શિવાલય, શ્રી ગુરૂગાદી, શ્રી માતાજી, શ્રી વિશ્વકર્માજી, શ્રી રામજી વગેરેના મંદિરો બાંધી સાથે સાથે અન્નક્ષેત્ર, ગૌશાળા, અતિથિગૃહ, ઔષધાલય, પુસ્તકાલય, છાત્રાલય, આધ્યાત્મિક પ્રચાર આદિ પ્રવૃત્તિઓ જનકલ્યાણ માટે ચાલુ કરવા જે તિતિક્ષા વૃત્તિ કેળવવી પડે છે તે માટે આપે જાતની પરવા કર્યા વગર અથાગ પ્રયત્ન કર્યો છે. જે જગજાહેર છે, સાધુ-સંતો ધર્મપ્રેમીઓ માટેનો આપનો પ્રેમ પણ સર્વવિદિત છે. આપશ્રીએ આપના ગુરૂશ્રીનું નામ રોશન કર્યું છે. શ્રી સદ્ગુરૂ પરમાત્મા આપશ્રીને દિર્ઘાયુષ અને તંદુરસ્તી બક્ષે એવી પ્રાર્થના તેમજ ટ્રસ્ટીગણને આશ્રમના સેવાના કાર્યો માટે તન-મન-ધનથી સુખી રાખે એવી શુભેચ્છા સાથે...
શ્રી ભગવતી કેશવ મહારાજ (માઈ મંદિર - નડિયાદ)
સર્જનહારની આ સૃષ્ટિમાં માનવના કેટલાય જન્મના પૂણ્યના સંચય પછી એના અંતરમાં અલખનો નાદ જાગે છે, પણ એ નાદ કયારે ને કયાંક વિરમી જાય છે, ત્યારે પાછી એ જ, માયા, મમતા અને મદતાના ત્રિવિધ તાપો જતી, જોગી, ભોગીને સતાવે છે. પણ આવા કલીકાળમાં આ ત્રિવિધ તાપના પરિતાપથી મુક્તિ મેળવવાનું સ્થાન એટલે જયાં શાંતિ, સંસકૃતિ અને શ્રદ્ધા મળે, એવું દિવ્ય સ્થાન સરખેજના સીમાડે આજે ઉભું છે. જયાં પ્રવેશતાં જ ભગવાન સાંમ્બ સદાશીવની દિવ્ય જ્ઞાન દ્રષ્ટિ, ભગાવન દત્તાત્રયની દિવ્ય ત્યાગ ચેતના, અને મા ભવાનીની વાત્સલ્ય ગંગાનું પાન આરાધકને થાય છે. એ છે ‘ભારતી આશ્રમ’ ભારતી આશ્રમ એ પૂ. થાનાપતિ વિશ્વંભર ભારતીબાપૂનો ગીરનાર છે. જયાં એણે જીવનને નીચોવી સત્ય, સેવા, સમર્પણની ત્રિવેણી ગંગા પ્રથાપિત કરી છે. એમાં પાવન થવું એ જીવતરનો એક લ્હાવો છે. આ આશ્રમની રજમાં પતીત ને પાવન કરવાની શક્તિ છે. પૂ. બાપૂની અમીભરી આંખોમાં માની મમતા, પિતાનું વાત્સલ્ય, છતાં એની દ્રષ્ટિમાં ગુરૂ દત્તાત્રયની ત્યાગ દ્રષ્ટિનો અનુભવ થાય છે. એવા અલખના વ એવા અલખના વિસામાનો સર્જનહાર એ જ આપણા પ.પૂજય વિશ્વંભર ભારતીબાપૂ.
આચાર્ય ઘનશ્યમાજી (શ્રી ભૂવનેશ્વરી પીઠ, ગોંડલ)
ધર્મ અને માનવસેવાનો સમન્વય વર્તમાન સમયની માંગ છે. પૂજયશ્રી ભારતીબાપૂએ આશ્રમમાં માનવસેવા અને ધાર્મિક પ્રવૃત્તિઓનો સુભગ તાલમેળ રાખીને ધર્મની ધજા ઉંચેરી રાખી છે, તેનો અમોને આનંદ છે.
અમારી શુભેચ્છા અને લાગણી છે કે આવા કાર્યો અને પરમાર્થ પ્રવૃત્તિ ખુબ જ પાંગરે અને ધર્મનો સાચો અર્થ પ્રજા સમજે.
મહંતશ્રી બળદેવદાસજી (ગામ : ઝાંઝરકા, તા.ધંધુકા)
પ. પૂજય ગુરુદેવ અવંતીકા ભારતીજી બાપૂએ આશ્રમની શુભ કલ્પના કરેલ તે કાર્ય આપશ્રીએ શૂન્યમાંથી સર્જન કરી વિશાળ પાયે લોક કલ્યાણના અર્થે મંદિર, અન્ન ક્ષેત્ર, ગૌશાળા, અતિથિગૃહ, ઔષધાલય, પુસ્તકાલય, છાત્રાલય, સમૂહલગ્નો, ધાર્મિક સંમેલનો યોજી નાતજાતના ભેદભાવો ભૂલી, દલિત સમાજના સંતોને આમંત્રિત કરી, હિન્દુ ધર્મમાં એકતાની જયોત જલાવી, માનવ ધર્મનું ગૌરવ વધારેલ છે. ભારતી આશ્રમ દ્વારા પૂ. મોરારીબાપુના કંઠે રામકથાનું આયોજન ગુજરાત વિદ્યાપીઠ અમદાવાદમાં કરેલ, જેનું ખાતમુહુર્ત, દલિત ધર્મગુરૂ સવગુણ મંદિર ઝાંઝરકાના મહંતશ્રીના હસ્તે આપશ્રીએ કરાવેલ, જે દલિત સમાજ અને ધર્મની એકતા માટે અજોડ દાખલો ગણાય. ભક્તિ, વૈરાગ્ય, જ્ઞાન અને ધર્મ ઉપદેશમાં આપ પૂર્ણ છો. પરમકૃપાળુ પરમેશ્વર આપને દિર્ઘાયુ બક્ષે એ જ પ્રાર્થના.
પૂ. શ્રી કરસનદાસ બાપૂ (પરબ)
વિશ્વભંર ભારતી, જેવું નામ એવા ગુણ. વિ શબ્દ છે વિશ્વ કલ્યાણ. વિ. શબ્દ છે વિજયતા અને વિ શબ્દ છે વિષ્ણુ ભગવાન. વિ. શબ્દમાં મને તો આવો ભાવ દેખાય છે. એમણે સારી કામગીરી કરીને મહામંડલેશ્વરનો ઈલકાબ મેળવ્યો છે. તે બદલ હું ગૌરવ અનુભવું છું અને ખૂબ ખૂબ ધન્યવાદ પાઠવું છું.
મને ખાસ ખ્યાલ છે, ભિડભંજન મહાદેવ ભંડારામાં પૂ. બજરંગદાસ બાપા પધાર્યા ત્યારે બાપાએ પોતે માંગણી કરી હતી કે વિશ્વંભર ભારતીજીને બોલાવો, મારે એના ભજન સાંભળવા છે. એટલો બધો સુમધુર કંઠ અને સંતની આચારસંહિતા. એક સમર્થ સિદ્ધ સંત મહાપુરુષની આચારસંહિતા શું છે અને સાધુનુ જીવન કેવું હોવું જોઈએ, એનું ભારતીબાપૂએ સાધુ સમાજમાં એક આદર્શ અને દિવ્ય દૃષ્ટાંત પુરૂં પાડ્યું છે. અમારા બગદાણા આશ્રમ અને ભારતી આશ્રમ વચ્ચે કોઈ ભેદરેખા છે જ નહીં. અમે એવું માનીએ છીએ કે ભારતી આશ્રમએ બગદાણા આશ્રમ છે અને બગદાણા આશ્રમએ ભારતી આશ્રમ છે. આ ગિરનાર તો એક એવું ક્ષેત્ર છે કે જયાં નવનાથ અને ચોસઠ સિદ્ધોના બેસણાં છે. આ ગિરનારની તળેટીમાં જે જે સંતો બિરાજે છે, હું એમ કહીશ કે ભારતીબાપૂ આ ગિરનારનું ઘરેણું છે.
શ્રી નરેન્દ્રભાઈ મોદી(માનનીય પ્રધાનમંત્રી- ભારત)
અગાઉ સંઘના પ્રચાર માટે જયારે હું ધોળકા તરફ જતો ત્યારે રસ્તામાં આવતા સરખેજનાં પેટ્રોલ પંપે હું મારા વાહનમાં પેટ્રોલ પૂરાવતો અને ભારતી આશ્રમે હું મારા મન રૂપી વાહનમાં સદ્વિચારો રૂપી પેટ્રોલ પૂ. ભારતીબાપૂ પાસે પૂરાવતો. આમ મારા જીવન ઘડતરમાં પૂ. ભારતીબાપૂનું પણ યોગદાન છે. આપણા દેશમાં લોકોમાં એવી માન્યતા બંધાઈ ગઈ છે કે સેવાકાર્ય તો બસ મિશનરીવાળા જ કરે છે. આપણાં સાધુ-સંતો તો બસ માલ-મલિદા ખાય ને લહેર કરે છે. કમનસીબે ગુલામીની માનસિકતાને કારણે આપણને આપણું ગૌરવ / આપણી ઉજળી બાજુ દેખાતી જ નથી. આ દેશમાં ફકત લંગોટભેર જીવનારા સાધુ-સંતોએ ઠેર ઠેર તરદોખડે પણ આશ્રમો બાંધીને દિન-દુઃખિયા ભૂખ્યા-દૂખ્યા રક્તપિતિયા પિડિતો અને આમવર્ગની સેવાનો જે આહલેક જગાવીને સેવાની એક ભરમાર ઉભી કરેલી અને કરી રહ્યા છે એવા આ દેશના સાધુ-સંતો ઋષિમુનિઓની ઉજળી પરંપરાનાં આપણે વારસદાર છીએ. એનું આપણને ગૌરવ હોવું જોઈએ. આવી આ ઉજળી પરંરાને આજે એકવીસમી સદીમાં પણ પૂ. ભારતીબાપૂ જેવા સંતોએ જાળવી રાખી છે, વિકસિત કરી છે. એનો મને આનંદ છે.
ડૉ. આનંદીબેન પટેલ (માનનીય મખ્યમંત્રી - ગુજરાત રાજય)
ભારતીબાપૂ શિક્ષણની અંદર ખુબ સુંદર કામ કરી રહ્યા છે. જુનાગઢમાં પ્રાથમિક શાળા અને માધ્યમિક શાળાઓ શરૂ કરી છે. બાળકો સંસ્કારી બને, સુશિક્ષિત બને અને આપણું જે કલ્ચર (સંસ્કાર) છે, એ કલ્ચરને જાળવી રાખે અને પોતાનો સર્વાંગી વિકાસ કરી શકે એવી અનેકવિધ પ્રવૃત્તિઓ એમના આશ્રમ દ્વારા થાય છે. સાધુ હોવા છતાં ખૂબ જ સાદગીભર્યું જીવન અને લોકોની સાથેનો એમનો સંપર્ક અને વ્યવહાર એ ખૂબ સુંદર રહ્યા છે. લોક કલ્યાણના કામ માટે મંત્રીને ત્યાં કે કોઈપણ જગ્યાએ કોઈપણ ક્ષોભ વગર તેઓ જતા હોય છે. નહીં તો સામાન્યતઃ મંત્રીઓને યા તો સમાજના આગેવાનોને, બધા સંતો આશ્રમમાં બોલાવતા હોય છે. પણ તેઓ ખૂદ જેમની જરૂરિયાત હોય ત્યાં પહોચી જતા હોય છે. કારણ કે, પોતે માને છે કે, કામ કરવું હોય તો કોઈ વ્યક્તિ નાની નથી કે કોઈ વ્યક્તિ મોટી નથી અને બધાની સાથે રહીને કામ કરવું જોઈએ.
શ્રી ભૂપેન્દ્રસિંહ ચુડાસમા (શિક્ષણ મંત્રી - ગુજરાત રાજય)
ભારતી આશ્રમ ઉપરની મારી શ્રદ્ધા, સમાજનું એક આશ્રય કેન્દ્ર અને પૂ. બાપૂનું વ્યક્તિત્વ, આ બધામાં વ્યક્તિગત રીતે હું પણ અવારનવાર ત્યાં જઈને મારૂં શ્રદ્ધાસુમન, મારૂં માથું ટેકવું છું. પૂ. ભારતીબાપૂ દ્વારા આયોજીત અનેક કામો, એ સમાજને ખૂબ ઉપયોગી, જયારે ને ત્યારે થાય છે. ત્યાં ગયેલો માણસ, એ કયારેય નિરાશ થઈને પાછો આવતો નથી. અમારા વિસ્તારમાં વર્ષોથી પૂ.બાપૂનું વિચરણ નિયમિત રીતે થતું હોય છે. અને એ વિચરણમાં ઘણા ગરીબ લોકોને એક આશ્વાસન મળી રહેતું હોય છે. આટલી એંશી વરસની ઉંમરે પણ અવીરતપણે કાર્ય કરીને સમાજની ચિંતા કરવી અને વ્યક્તિગત રીતે ભાર ઉપાડીને એક સાધુ પુરુષ સમાજ માટે આટલી ચિંતા કરે એ ખૂબ જ આવકારદાયક છે.
શ્રી ભારતી આશ્રમ ગુરુકુળ સેવા ટ્રસ્ટ
મેળા ગ્રાઉન્ડ પાસે, શ્રી ભવનાથ મંદિર પાસે,
ગિરનાર તળેટી, જૂનાગઢ - ૩૬૨૦૦૮,
શ્રી ભારતી આશ્રમ સેવા ટ્રસ્ટ
ધોળકા રોડ, સરખેજ રેલ્વે સ્ટેશન પાસે, સરખેજ, અમદાવાદ-૩૮૨૨૧૦,
Copyright © શ્રી ભારતી આશ્રમ , All Right Reserved , Develop by Nitesh Desai, Hardik Mistry : M 9879883909